جورج ډبلیو الډریج
دویم جورج واشنګټن الډریج د ۱۸۵۶ز کال د ډسمبر په ۲۸مه زیږېدلی- د ۱۹۲۲ز کال د جون په ۱۳مه مړ شوی له نیویارک ایالت نه یو نامتو سیاستوال او د جمهوري غوښتونکي ګوند مشر و. لومړنی ژوند الډریج د ۱۸۵۶زکال د ډسمبر په ۲۸مه د میشیګان ښار انډیانا کې زیږیدلی. الډریج ماشومتوب کې له خپل مور او پلار سره د نیویارک ایالت روچیسټر ښار ته لاړل، چیرته چې د هغه پلار جورج واشنګټن الډریج ۱۸۳۳ز کال کې زیږېدلی-۱۸۷۷ز کال مړ شوی د روچیسټر ۳۸م ښاروال وټاکل شو او له ۱۸۷۳ز کال نه تر ۱۸۷۴ز کال پورې یې دا دنده تر سره کړه. هغه د نیویارک ایالت اوکفیلډ ښار، کري کالج کې د مذهبي مطالعاتو له زدکړو نه مخکې په روچیسټر کې په دولتي ښوونځیو کې زدکړه کړې وې او بیا وروسته یې په روچیسټر کې د ډی ګراف په نوم پوځي انسټیټیوټ کې زدکړو ته دوام ورکړ. مسلکي ژوند الډریج په ۱۸۸۳ز کال کې د روچیسټر اجرایوي بورډ کې وټاکل شو، چې د یوولسو کلونو په ترڅ کې یې درې ځلې یاده دنده تر سره کړه. دغه راز الډریج له ۱۸۹۴ز کال نه تر ۱۸۹۵ز کال مارچ پورې د نیویارک د روچیسټر ښاروال په توګه هم دنده ترسره کړې، چیرته چې هغه د ښار ستر جوړونکي په توګه وپېژندل شو ځکه د الډریج د ښاروالۍ په موده کې روچیسټر د پاکو سړکونو، وړ او پیاوري پولیسو په درلودلو سره د یوې نمونې په څېر د یو ریښتینی ښار په توګه جوړ شو . د ټولګټو چارو سرپرست الډریج په ۱۸۹۵ز کال کې د والي او د متحده ایالاتو پخوانۍ مرستیال ولسمشر لیوي پی مورټن له خوا د ټولګټو چارو سرپرست وټاکل شو، چې نوموړي په دې دنده کې د ۱۸۹۹ز کال د جنورۍ تر ۱۶مې نېټې پاتي شو. دغه راز کله چې الډریج د سرپرست په توګه دنده تر سره کوله هغه د واليتوب لپاره د مورټن د ځایناستی په توګه د جمهوري غوښتونکو له خوا د نوماندۍ غوښتنه وکړه، خو هغه د متحده ایالاتو استازی فرانک ایس بلک ته چې وروسته د والي په توګه وټاکل شو نوماندي پرېښود. دغه راز د یو لوړ پوړي چارواکي په توګه الډریج له خوا ۹،۰۰۰،۰۰۰ میلیونه امریکایي ډالره ضایع شوي و، چې د هغه دا کار د دې لامل شو چې د هغه د کار دوره د ناوړه مدیریت، بې کفایتۍ او د پیسو د ضایع کېدو په توګه وپېژندل شي. والي تیوډور روزولټ چې د بلک ځایناستی شو د الډریج په اړه د څېړنې یو کمیسیون وټاکه، خو د الډریج په اړه کوم جنایي تورونه ونه موندل شول، که څه هم د هغه په وړاندې موندنې بشپړې شوې نه وې په ۱۹۰۲ز کال کې الډریج د نیویارک والي فرانک ډبلیو هیګینس له خوا د ریل پټلۍ کمیسیون منشي وټاکل شو او په پای کې یې د یاد کمیسیون مشرۍ په غاړه واخیسته چې نوموړي دا دنده تر ۱۹۰۷ ز کاله تر هغه وخته پورې تر سره کړه د والي چارلس ایونس هیوز په مشرۍ د عامه خدماتو کمیسیون له خوا بدل شو. الډریج یو ځل بیا په ۱۹۱۰ز کال کې د متحده ایالاتو د استازي جیمز برک پرکینز له مړینې وروسته د لوړې دندې لاس ته راوړلو په لټه کې و، خو په پای کې د ډیموکرات نوماند جیمز ایس هیونز له خوا ماتې وخوړه. دغه راز هغه په ۱۹۱۳ز کال کې د امریکا د سمنټو شرکت مشر شو، چې د نیویارک ښار نه بهر د خپل ډول ترټولو ستر شرکت و. د ګوند مشر که څه هم د الډریج هڅې د متحده ایالاتو کانګرس کې د غړيتوب ترلاسه کولو لپاره او د نیویارک ایالت د والي په توګه ټاکلو لپاره ناکامې شوي، خو هغه په روچیسټر او لوی نیویارک کې د جمهوري غوښتونکي ګوند پیژندل شوی مشر و. د جمهوري غوښتونکو چارلس سیمور ویټمن د ادارې په اوږدو کې هغه د ویټمن د کیتچن کابینې غړی و همدارنګه هغه د لوی درې په نوم د پېژندل شوی درې اړخیزه ډلې غړي هم وه، چې یادې درې اړخیزې ډلې د توماس سی پلاټ د متحده ایالاتو سناتور او استازی او فرانسیس هینډریکز د نیویارک ایالت استازی، سناتور او د سیراکوز ښاروال تر څنګ په ایالاتو واکمني کوله. دغه راز دا درې اړخیزه ډله وروسته د جمهوري غوښتونکو ایالتي سیاست په ستر څلور اړخیزې ډله بدله شوه، چې یوازې الډریج د متحده ایالاتو د استازي ویلیم ایل وارډ، فریډ ګرینر او د لوېدیځ نیویارک نه د جیمز ولکوټ واډسورت جونیر سره پاتې شول. دغه راز په ۱۸۸۸ز کال کې الډریج د نیویارک ایالت د جمهوري غوښتونکي کمیټې غړیتوب تر لاسه کړ او لږ وخت وروسته یې په اجرایوي کمیټې کې دنده تر لاسه کړ، چې هغه تر مړینې پورې په دې دنده کې پاتي شو. همدارنګه الډریج د ۱۸۹۶ز، ۱۹۰۰ز، ۱۹۰۴ز، ۱۹۰۸ز، ۱۹۱۲ز، ۱۹۱۶ز او ۱۹۲۰ز کلونو کې د جمهوري غوښتونکو ملي کنوانسیونونو لپاره استازی و، چې هلته هغه د خپل ملګري وارن جې هارډینګ چې وروسته ولسمشر وټاکل شو په شهرت کې لویه ونډه درلوده. هغه په ۱۹۲۱ز کال کې د خپل ملګري ولسمشر وارن جی هارډینګ له خوا د نیویارک بندر کې د وراداتي محصولاتو د راټولونکي په توګه وټاکل شو، چې هغه په ۱۹۲۲ز کال کې د هغه تر مړینې پورې په دې دنده کې پاتې شو. شخصي ژوند الډریج له مري جوزفین مکنامارا ۱۹۳۵ز کال کې مړه شوه سره واده وکړ. چې مري د ویلیم مکنامارا او مری مکنامارا لور وه. ایلډریج او مري یو ماشوم درلود: درېیم جورج واشنګټن الډریج ۱۸۹۰ز کال کې زیږېدلی او ۱۹۳۴ ز کال کې مړ شوی په ۱۹۱۷ز کال کې له هارورډ پوهنتون نه فارغ شو او د قضایي پلاوي د غړي په توګه یې دنده تر لاسه کړه او د کیمبرج، میساچوسټس نه یې ایډیت بروکس هنټ سره واده وکړ. الډریج د روچیسټر تاریخي ټولنې ، د امپراتورۍ دولتي ټولنې ، د امریکا د انقلاب زامن غړی په توګه دنده تر سره کړي. همدارنګه هغه د روچیسټر کلب ، د کلب ، روچیسټر اتلیټیک کلب ، روچیسټر وایسټ کلب ، اوک هیل کنټري کلب ، روچیسټر کنټري کلب ، لوټس کلب، د وکیلانو د کلب او د نیویارک د جمهوري غوښتونکو کلب غړی هم پاتي شوی. هغه د ټولنې د رییسانو بورډ غړی و او په روچیسټر کې د امریکایي خښتو او سمنټو شرکت رییس ، د لنکن ملي بانک رییس ، د روچیسټر د ښاروالۍ د هنر کمیسیون غړی او د روچیسټر د سوداګرۍ خونې د غړي په توګه هم دنده ترسره کړې. الډریج د ۱۹۲۲ز کال د جون په ۶مه پداسې حال کې ومړ، چې له چارلس ډي هیلز د جمهوري غوښتونکي ملي کمیټې رییس، رالف ای دې د نیویارک ایالت د منع قانون مشر او جورج سویني د هوټل رییس سره یې د نیویارک په هریسون کې رای ته نږدې د ویسټچیسټر بلټمور کلب کې د ګلف سیالۍ تر سره کوله. الډریج د خپل پلار تر څنګ په روچیسټر کې د ماونټ هوپ هدیره کې ښخ شو. سرچينې